**ΠΡΟΒΛΗΜΑΤΑ ΝΟΣΟΚΟΜΕΙΩΝ ΗΠΕΙΡΟΥ – ΙΟΝΙΩΝ ΝΗΣΩΝ – ΔΥΤ. ΜΑΚΕΔΟΝΙΑΣ**

**ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ ΙΩΑΝΝΙΝΩΝ**

Το Π.Γ.Ν.ΙΩΑΝΝΙΝΩΝ είναι το μεγαλύτερο πληρέστερο νοσοκομείο της Δυτικής Ελλάδας και από τεχνολογικής άποψης αλλά και υψηλής ποιότητα τριτοβάθμιας υγείας. Και ενώ θα έπρεπε να λειτουργεί ως Τριτοβάθμιο νοσοκομείο, σήμερα λειτουργεί ως Δευτεροβάθμιο και Πρωτοβάθμιο.

Με τον **οργανισμό του 2012**, διαπιστώσαμε ότι όχι δεν προστέθηκε κάτι, αλλά τουναντίον ο νέος οργανισμός δεν περιελάμβανε ζωτικά τμήματα του νοσοκομείου όπως ΜΕΘ, Μονάδα Μεσογειακής Αναιμίας, το Διαβητολογικό κέντρο, την Μονάδα Μεταμοσχεύσεων Συμπαγών οργάνων και την Μονάδα Μεταμοσχεύσεων Κερατοειδούς. Αντίστοιχα και 24 οργανικές θέσεις οι οποίες είναι καλυμμένες είναι εκτός Οργανισμού.

Παρατηρώντας τις **επιχορηγήσεις** άλλων Πανεπιστημιακών νοσοκομείων, πλην Αττικής και Θεσσαλονίκης, παρατηρούμε την εξόφθαλμη αδικία που υπόκειται το Π.Γ.Ν.ΙΩΑΝΝΙΝΩΝ.

**ΕΛΛΕΙΨΕΙΣ ΠΡΟΣΩΠΙΚΟΥ**

**Τραγικές ελλείψεις παντού**, αν αναλογιστούμε ότι τα τελευταία 3 χρόνια έχουν αποχωρήσει από το νοσοκομείο **280 συνάδελφοι** και **δεν έχει** **προσληφθεί κανείς**. Το Π.Γ.Ν.ΙΩΑΝΝΙΝΩΝ λειτουργεί με τους Επικουρικούς με την πρακτική που κάνουν τα παιδιά από τα Τ.Ε.Ι., με παιδιά του ΟΑΕΔ που κάνουν κι αυτά την πρακτική τους, με τα πεντάμηνα (Κοινωφελούς εργασίας) και με το προσωπικό των εργολάβων, που το πρωί καθαρίζουν και αργότερα τους απασχολούν στα γκισέ του νοσοκομείου.

**Ενδεικτικά, ένα μεγάλο πρόβλημα σήμερα αντιμετωπίζει ο κλάδος των Μαιών**, που υπηρετούν στις δυο Μαιευτικές κλινικές, στην γυναικολογική, στο Μαιευτήριο και στα εξωτερικά Ιατρεία.

**Υπηρετούν 31 Μαίες** και Μαιευτές στον παρόντα μειωμένο **οργανισμό 43**

**Σε οριακό σημείο τα παραπάνω τμήματα, με αποτέλεσμα να υπολειτουργούν.**

**Το τελευταίο χρόνο έχουμε παραιτήσεις Ιατρών, αποδυνάμωση και κλείσιμο κλινικών και συγκεκριμένα:**

* Παραίτηση του Αγγειοχειρούργου και κλείσιμο της κλινικής. Παραίτηση επίσης: (2)Ογκολόγων, (1)Θωρακοχειρούργου, (1) Νευροχειρούργου,(1) Αναισθησιολόγου, (1)Ορθοπεδικού και (1) Χειρούργου.

**ΓΕΝΙΚΟ ΝΟΣΟΚΟΜΕΙΟ “Γ΄ΧΑΤΖΗΚΩΣΤΑ” - ΙΩΑΝΝΙΝΑ**

**Το «νοσοκομείο της καρδιάς μας» το χαρακτηρίζουν.**

Στο νοσοκομείο Γ΄ΧΑΤΖΗΚΩΣΤΑ **δεν υπάρχει διοικητής**.

**Μεγάλες ελλείψεις προσωπικού**

**Οι ελλείψεις προσωπικού βασίζονται στο νέο οργανισμό του νοσοκομείου 2012** που δεν ανταποκρίνεται στην πραγματικότητα. Οι θέσεις π.χ. των Τ.Ε. νοσηλευτών είναι καλυμμένες, το νοσηλευτικό προσωπικό δεν επαρκεί για να καλύψει τις ανάγκες του νοσοκομείου.

Την τελευταία 3ετία έχουν **αποχωρήσει περίπου 200 εργαζόμενοι** χωρίς να έρθει κανένας. Το μεγαλύτερο πρόβλημα σε προσωπικό ( Y.E. κατηγορία) αντιμετωπίζουν τα τμήματα εστίασης, πλυντηρίων, τραυματιοφορέων, τεχνικές υπηρεσίες, φύλαξης, (**το νοσοκομείο δεν φυλάσσεται μέρα νύχτα**), το **τηλεφωνικό κέντρο** δεν δουλεύει απόγευμα νύχτα και αργίες. Στους εργαζόμενους όπως κοινωνικοί λειτουργοί και εργοθεραπευτές τους απασχολούν σε αλλότρια καθήκοντα. Στους εργαζόμενους στην εστίαση τους οφείλουν πολλά ρεπό. Οι συνάδελφοι από την παιδιατρική καλύπτουν και τα Τ.Ε.Π., (τα ΤΕΠ είναι αυτόνομο τμήμα). Επίσης μεγάλες ελλείψεις έχει και η διοικητική υπηρεσία.

**ΝΟΣΟΚΟΜΕΙΟ ΑΡΤΑΣ**

* **Διοικητής** δεν έχει αναλάβει ακόμη στο νοσοκομείο Άρτας
* **Μεγάλη έλλειψη προσωπικού** στις κατηγορίες Υ.Ε. και στο Διοικητικό προσωπικό.
* **Έλλειψη Ιατρικού προσωπικού** που αναγκάζονται να μην εφημερεύουν καθημερινά τα Κ.Υ. και να μεταφέρονται οι Ιατροί στο νοσοκομείο Άρτας για την κάλυψη εφημεριών αναγκών.
* Το **θέμα του Αξονικού** που εδώ και πέντε μήνες για μια λυχνία έχει βγει σε αχρηστία, και όλοι οι ασθενείς ή μεταφέρονται στα πλησιέστερα νοσοκομεία ή στο ιδιωτικό στην Άρτα.

**ΝΟΣΟΚΟΜΕΙΟ ΠΡΕΒΕΖΑΣ**

Όπως γνωρίζετε πρόσφατα στο Nοσοκομείο Πρέβεζας υπήρξε σοβαρό πρόβλημα με τη μισθοδοσία του επικουρικού προσωπικού.

Επίσης όπως φαίνεται και από τον παρακάτω πίνακα, σχετικά με τις διαχρονικές οφειλές του ΕΟΠΥΥ στο νοσοκομείο, θεωρούμε απίθανο το ενδεχόμενο της όποιας σημαντικής ενίσχυσης του Νοσοκομείου μέσω των οφειλόμενων κονδυλίων.

**Νοσοκομείο από ΕΟΠΥΥ**

|  |  |  |  |  |  |
| --- | --- | --- | --- | --- | --- |
| **Χρήση** | **Βεβαιώσεις**  **χρήσης** | **Εισπράξεις**  **χρήσης** | **Συμψηφισμός**  **Προμηθευτών** | **Υπόλοιπο**  **χρήσης** | **Υπόλοιπο**  **εις νέο** |
| 2012 | 2.182.344,83 | 290.121,48 | 0,00 | 1.892.223,35 | 1.892.223,35 |
| 2013 | 7.429.607,26 | 0,00 | 17,494,80 | 7.412.112,46 | 9.304.335,81 |
| 2014 | 556.624,46 | 0,00 | 51.197,23 | 505.427,23 | 9.809.763,04 |
| 2015 | 982.642,80 | 124.595,23 | 58.197,98 | 799.849,59 | 10.609.612,63 |
| 2016 | 223.258,47 | 0,00 | 0,00 | 223.258,47 | 10.832.871,10 |

Θεωρούμε ότι το ισχύον μνημονικό **οργανόγραμμα του 2012** δεν ανταποκρίνεται στην ανάπτυξη των υπηρεσιών του νοσοκομείου. Το προηγούμενο οργανόγραμμα κατάργησε τμήματα και υπηρεσίες του νοσοκομείου (αρκετές παραχωρήθηκαν σε ιδιωτικά συνεργεία), κατάργησε οργανικές θέσεις ιδιαίτερα βοηθητικού προσωπικού, ενώ δεν ενέταξε τις δομές ψυχικής υγείας που ήδη λειτουργούν στα πλαίσια του νοσοκομείου (Κέντρο Ψυχικής Υγείας-Ιατροπαιδαγωγικό Κέντρο και ξενώνας «Εστία» )

**Γ.Ν. ΠΡΕΒΕΖΑΣ –ΝΟΣΗΛΕΥΤΙΚΟ ΠΡΟΣΩΠΙΚΟ 2016**

|  |  |  |  |  |  |  |  |
| --- | --- | --- | --- | --- | --- | --- | --- |
| **ΚΛΑΔΟΣ** | **Οργανόγραμμα**  **2012** | **Συνολικά εγγεγραμμένοι**  **στα προγράμματα**  **εργασίας** | **Καλυμμένες οργανικές θέσεις** | **Μετακινημένοι αποσπασμένοι από άλλα νοσοκομεία** | **Μετακινημένοι**  **αποσπασμένοι**  **σε άλλα νοσοκομεία** | **Κενές οργανικές θέσεις** | **Μετακινημένοι σε άλλες υπηρεσίες** |
| **ΣΥΝΟΛΟ** | **151** | **121** | **106** | **33** | **11** | **45** | **10** |

Από τον πίνακα που σας παραθέτουμε φαίνεται ότι **το 1/3 των οργανικών θέσεων της νοσηλευτικής υπηρεσίας του ΓΝ Πρέβεζας είναι κενές**.

**Τα 2/3 των κενών θέσεων της νοσηλευτικής υπηρεσίας** είναι «**δεσμευμένες»**  σε αιτήματα για μετάθεση στο ΓΝ Πρέβεζας εργαζομένων νοσηλευτών με οργανική θέση σε άλλα νοσοκομεία. Ορισμένα από αυτά εκκρεμούν επί έτη.

**ΠΑΡΑΙΑΤΡΙΚΟ ΠΡΟΣΩΠΙΚΟ**

Προβλέπονται : **27**

Υπηρετούν :  **13**

Κενές : **14**

**ΙΑΤΡΙΚΟ ΠΡΟΣΩΠΙΚΟ**

Βάσει του οργανογράμματος 2012: **48**

Υπηρετούν : **32**

Επικουρικοί: **8**

**Κενές μόνιμοι : 18**

**Γ.Ν. ΦΙΛΙΑΤΩΝ**

**Διοικητής:** Ο Διοικητής του νοσοκομείου εκτελεί χρέη διοικητή και στο νοσοκομείο Κέρκυρας. Τα νοσοκομεία δεν είναι διασυνδεόμενα, άλλα προβλήματα έχει το Γ.Ν. Κέρκυρας και άλλα το Γ.Ν. Φιλιατών.

Λόγω της υποχρηματοδοτησης γίνονται (περικοπές από Δ.Σ. στις δαπάνες υγειονομικού, προβλήματα στην επισκευή οργάνων-μηχανημάτων, σε ανεφοδιασμό αναλωσίμων κ.ο.κ.)

**Υποστελέχωση:**

**Ιατρική υπηρεσία:** ελλείψεις σε βασικές ειδικότητες-χειρουργοί, παθολόγοι-βιοπαθολόγοι – ακτινοδιαγνωστικούς και κάλυψη με επικουρικούς  Έλλειψη ειδικευόμενων.

**Νοσηλευτική:** Τρομερή υποστελέχωση τμημάτων, με λειτουργία τους μόνιμαμε προσωπικό ασφαλείας, οφείλονται άδειες στο χειρουργείο, λειτουργούν 8 νοσηλευτικά τμήματα, στον οργανισμό 4.

**Τεχνική υπηρεσία:** Ελλιπέστατη δεν καλύπτονται βάρδιες, δυο βασικές ειδικότητες είναι υπάλληλοι μετακινημένοι από άλλα νοσοκομεία, ομοίως δεν καλύπτει πέραν του πρωινού ωραρίου η Αποστείρωση.

**Πληροφορική:** τμήμα με μόνον έναν εργαζόμενο Π.Ε.  με σοβαρές ελλείψεις εξοπλισμού και οριακότατη λειτουργία, καλύπτει μόνο τις βασικές λειτουργίες.

**Βοηθητικό προσωπικό:** Ούτε για να νοσήσουν, φύλαξη μόνον 3 θυρωροί.

**Διοικητική υπηρεσία:** Λειτουργεί με προσωπικό μετακινημένο από νοσηλευτικό, με αλλότρια ή παράλληλα καθήκοντα. Δαπανηρές συμβάσεις οικονομικών και τεχνικών υπηρεσιών.

**Επικουρικό προσωπικό πλην Ιατρών**. Ανάγκες σε Φαρμακοποιό, Ιατρικών Εργαστηρίων, Νοσηλευτές και Πληροφορικούς

**Λειτουργία του ΤΕΠ ως ΤΕΠ και όχι ως Κέντρο Υγείας**.

**Ιατρικά Μηχανήματα:** απαρχαιωμένα Χειρουργεία, Αξονικός

**Ε.Κ.Α.Β. ΘΕΣΠΡΩΤΊΑΣ** υποστελεχωμένο και χωρίς γιατρούς.

**ΝΟΣΟΚΟΜΕΙΟ ΚΕΡΚΥΡΑΣ**

**ΔΙΟΙΚΗΤΗΣ:** Το νοσοκομείο Κέρκυρας δεν έχει διοικητή, εκ περιτροπής εκτελεί χρέη διοικητή ο διοικητής των Φιλιατών δύο μέρες την εβδομάδα.

**Καταργούν δομές,** τους πολίτες τους ενημερώνουν ότι απλά συγχωνεύουν νοσηλευτικές  κλίνες και τμήματα, όπως π.χ. συμβαίνει με την Β΄ Παθολογική κλινική του Γ.Ν.Κ.. Το αποτέλεσμα όμως είναι ότι το ανθρώπινο δυναμικό αποδυναμώνεται διαρκώς.

Τα **επείγοντα εξωτερικά** ιατρεία, με το ελλιπέστατο Νοσηλευτικό και Ιατρικό προσωπικό, παραπέμπουν σε τριτοκοσμικές συνθήκες

Εξαιρετικά πρόσφατο είναι εξάλλου το  **νέο εργατικό ατύχημα στο Νοσοκομείο της Κέρκυρας**, όπου τραπεζοκόμος έκοψε μέρος από τα τρία δάκτυλα του χεριού της, στην προσπάθεια της να προλάβει να εκτελέσει τα καθήκοντά της απέναντι στην υπηρεσία και στους ασθενείς. Αναπόφευκτο ατύχημα, όταν οι εργαζόμενοι έχουν οδηγηθεί στην σωματική και ψυχολογική εξάντληση, μέσω της ακραίας εντατικοποίησης της εργασίας τους, χωρίς να λαμβάνουν τα εβδομαδιαία ρεπό ξεκούρασης και τις κανονικές άδειες τους, τα τελευταία 4 έτη!!!

Την ίδια ώρα, τα **χρωστούμενα εβδομαδιαία ρεπό** ξεκούρασης και οι κανονικές άδειες ξεπερνούν τα 6000 και σε πολλές περιπτώσεις οφείλονται από το 2013.

**Αυτά τα 5 τελευταία χρόνια καμία πρόσληψη Νοσηλευτικού προσωπικού επειδή, σύμφωνα με τον οργανισμό του 2006 οι υπηρετούντες καλύπτουν μόλις το 35% του επίσημου οργανισμού.**

**Τα χρέη του Νοσοκομείου που φτάνουν στο ύψος των 13 εκατομμυρίων, προερχόμενα από τα προηγούμενα έτη.**

**Την καθημερινή ανάγκη για προμήθειες, φαρμακευτικό και λοιπό άκρως απαραίτητο υλικό επισκευές, συντηρήσεις κ.ο.κ.**

**Τις πιστώσεις για Επικουρικό προσωπικό.**

**Τις πιστώσεις για ιδιωτικά συνεργεία**

**Μποδοσάκειο Νοσοκομείο Πτολεμαΐδας**

1. Έλλειψη προσωπικού
2. Υποχρηματοδότηση
3. Δεν λειτουργεί η παθολογική κλινική εξ αιτίας έλλειψης ιατρών παθολόγων
4. Υπολειτουργία ΤΕΠ

Αναλυτική δύναμη ιατρικού προσωπικού : Προβλεπόμενες θέσεις 59, υπηρετούν 36

Αναλυτική δύναμη νοσηλευτικού προσωπικού : Προβλεπόμενες θέσεις 237, υπηρετούν 155

Διοικητικό και λοιπό προσωπικό , προβλεπόμενες θέσεις 75, υπηρετούν 38.

**ΔΗΜΟΣΙΑ ΙΔΡΥΜΑΤΑ ΚΟΙΝΩΝΙΚΗΣ ΠΡΟΝΟΙΑΣ**

**ΠΕΡΙΦΕΡΕΙΑΣ ΗΠΕΙΡΟΥ**

**Οριακή η κατάσταση επισφαλούς λειτουργίας** στην οποία βρίσκονται οι Μονάδες μας (Παιδικής Προστασίας & Α.Μ.Ε.Α.) ιδιαίτερα εξαιτίας της μακροχρόνιας έλλειψης προσωπικού η οποία έχει ως συνέπειες:

α) **την υποστελέχωση** όλων των προνοιακών δομών

β) τη «**δημιουργία» εργαζομένων πολλαπλών καθηκόντων** με επίσημες ή άτυπες αναθέσεις αλλότριων καθηκόντων ανεξάρτητα από την ειδικότητά τους, οδηγώντας στον αποχαρακτηρισμό της,

γ) την **υποβάθμιση των παρεχόμενων υπηρεσιών** καθώς και την αύξηση της επικινδυνότητας απρόβλεπτων καταστάσεων σε παιδιά, ασθενείς και εργαζόμενους στις Μονάδες,

δ) το **έντονο εργασιακό άγχος** που βιώνουν οι εργαζόμενοι καθώς και την αδυναμία να παίρνουν τις νόμιμες άδειες και τα ρεπό τους έγκαιρα έχοντας ως συνέπεια και την επιβάρυνση της οργανικής και ψυχικής τους υγείας.

**Ειδικότερα στο παράρτημα ΑΜΕΑ «Νεομάρτυρας Γεώργιος»** οι ελλείψεις είναι τραγικές. Έχει **συνταξιοδοτηθεί περίπου το 1/3** του προσωπικού χωρίς να έχει γίνει αναπλήρωσή του σε μόνιμο προσωπικό.

Τα παραπάνω έχουν ως αποτέλεσμα να δυσλειτουργούν σχεδόν όλα τα τμήματα της δομής. Στο τμήμα νοσηλείας υπηρετούν 9 νοσηλευτές και 7 άτομα βοηθητικό υγειονομικό προσωπικό ενώ για να υπάρχει μια κανονική και αξιοπρεπής λειτουργία χρειάζονται το λιγότερο 11 άτομα στην κάθε ειδικότητα. Ο λόγος είναι ότι με αυτόν τον τρόπο θα είναι δυνατόν να υπάρξουν αξιοπρεπείς βάρδιες από πλευράς προσωπικού όπου εκτός των βασικών λειτουργιών (νοσηλεία – ατομική καθαριότητα ασθενών) τα οποία στη δομή μας βρίσκονται σε υψηλό επίπεδο ,θα μπορούν να προσφέρουν και κάτι παραπάνω στην καθημερινή διαβίωση αλλά και στην ασφάλεια των νοσηλευόμενων.

**Αντί αυτού έχουμε κουρασμένο και ταλαιπωρημένο προσωπικό που έχει ξεπεράσει τα όρια της αντοχής του ,με ελαττωμένες τις άδειές του και χωρίς την δυνατότητα της αναπλήρωσης των δυνάμεών του, φοβισμένο από τις συνεχείς απαιτήσεις που υπάρχουν.**

Αντίστοιχη είναι η κατάσταση στα **τμήματα υποδομής**. Στην **κουζίνα υπάρχουν 3 εργαζόμενοι** με αποτέλεσμα για την εξυπηρέτηση των αναγκών εστίασης να χρειάζεται να δουλεύουν σπαστό ωράριο , ενώ **οι τραπεζοκόμοι που είναι και εκεί 3** σε περίπτωση ανάγκης ή αδειών –όπως και οι μάγειροι- αδυνατούν να καλύψουν τις βάρδιές τους. Το αποτέλεσμα είναι να επιβαρύνονται στη δουλειά τους συνάδελφοι από άλλες ειδικότητες . Κάποια από τα προβλήματα μπορούν να επιλυθούν άμεσα.

’Όλα αυτά έχουν τελικό αποδέκτη τις μειωμένες υπηρεσίες ασφάλειας και φροντίδας προς τους νοσηλευόμενους αλλά και το προσωπικό εργαζόμενο εξαντλημένο ,φοβισμένο ,οργισμένο και απογοητευμένο.

ΧΡΗΣΤΟΣ ΓΙΩΤΟΠΟΥΛΟΣ

ΓΕΝΙΚΟΣ ΣΥΜΒΟΥΛΟΣ Π.Ο.Ε.ΔΗ.Ν.